Euroopas üha kindlamalt kasvav inflatsioon on Euroopa kommertspanga keskmine rahaturu instrumendi intressi ehk Euribori viinud viimase pooleteist aasta tipptasemele.    6 kuu Euribor tõusis eilsega võrreldes 0,015 protsendipunkti ning võrdub 1,294 protsendiga. Viimati nähti Euribori sedavõrd kõrgel 2009. aasta 1. juulil.    Euribori tõusu taga on peamiselt kommertspankade väiksem nõudlus Euroopa Keskpanga likviidsuse  järele ning tõusev ootus, et EKP tõstab prognoositust varem enda baasintressimäära, et võidelda kiireneva inflatsiooniga.    Keskpank kogunes viimati 13. jaanuaril ja siis otsustati majanduse elavdamise eesmärgil esialgu baasintressi hoida ajalooliselt madalal tasemel, tunnistades samas, et Euroopa satub tõenäoliselt lühiajalise hinnasurve alla.    Euribori kasutatakse baasintressina nii pankadevaheliseks laenamiseks, kui ka pankade poolt klientidele laenamiseks. Euribor arvutatakse erinevate  perioodide kohta ja enimkastutatavad on 1-12 kuud vahemikus olevad intressitasemed.    Fredy-Edwin Esse  Äripäev